সিঁদুরে ধ্বংস হওয়া লস্করের সদর দফতরের পুনর্নির্মাণে খরচ ত্রাণের টাকায়

ওয়েব ডেস্ক: ভারতের হামলায় প্রায় ধ্বংস হয়ে গিয়েছিল জঙ্গিঘাঁটি। সন্ত্রাসের প্রত্যক্ষ মদতদাতা যে পাকিস্তান, তার প্রমাণ ফের একবার পাওয়া গেল। পাকিস্তানের মদতে ফের সক্রিয় লস্কর-ই-তৈবা ঘাঁটি গুলি। অপারেশন সিঁদুরে (Operation Sindoor) পাকিস্তান এবং পাক অধিকৃত কাশ্মীরের একাধিক জঙ্গিঘাঁটি গুঁড়িয়ে দিয়েছিল ভারতের সেনাবাহিনী। মুরিদকে শহরের লস্কর-ই-তইবার (Muridke Laskar HQ) অন্যতম সদর দফতর মারকাজ তইবা। কিন্তু সেটি ফের পুনর্নির্মাণ করার কাজ শুরু করে দিয়েছে জঙ্গি সংগঠনটি। তা-ও আবার বন্যার ত্রাণের টাকায়!

ভারতীয় গোয়েন্দা সংস্থাগুলোর তথ্যে জানা গিয়েছে, ভারত কর্তৃক ধ্বংসপ্রাপ্ত লস্কর-ই-তৈবা (LeT) জঙ্গি গোষ্ঠীর সদর দফতর, মার্কাজ তাইবা, পাকিস্তানের পাঞ্জাব প্রদেশের মুরিদকেতে নতুন করে তৈরি করা হচ্ছে। গোয়েন্দা নথিতে এই তথ্য উঠে এসেছে। গত ৭ মে, অপারেশন সিঁদুর নামে এক অভিযানে ভারতীয় বিমানবাহিনীর মিরাজ যুদ্ধবিমানগুলো পাকিস্তানের পাঞ্জাব প্রদেশের গভীরে প্রবেশ করে। মুরিদকের ১.০৯ একর জুড়ে বিস্তৃত মার্কাজ তাইবা ক্যাম্পাসে তিনটি প্রধান স্থাপনায় আঘাত হানে। অপারেশন সিঁদুরের পর সদর দপ্তরটির মূল তিনটি ভবনের কঙ্কালসার কাঠামোই অবশিষ্ট ছিল। এই ভবনগুলিতে অস্ত্র মজুত, জঙ্গিদের থাকার ব্যবস্থা এবং তাদের প্রশিক্ষণের জন্য ব্যবহৃত হত। কিন্তু পাঁচ মাস দেখা যাচ্ছে, ভবনগুলি ফের মাথা তুলে দাঁড়াচ্ছে। এরআগেও অপারেশন সিঁদুরের পর জঙ্গিদের শেষকৃত্যের অনুষ্ঠানে পাকিস্তানের সেনার আধিকারিকদের দেখা গিয়েছিল। এমনকী জঙগিদের কফিন মোড়়া ছিল পাকিস্তানের জাতীয় পতাকাও। তখন বিশ্বের কাছে প্রমাণ হয়ে গিয়েছিল সন্ত্রাসের মদতদাতা পাকিস্তান।

আরও পড়ুন: অভিবাসীদের বিরুদ্ধে গর্জে উঠল লন্ডন, পথে লক্ষ মানুষের জমায়েত

সন্ত্রাসের প্রত্যক্ষ মদতদাতা যে পাকিস্তান, তার প্রমাণ ফের একবার পাওয়া গেল। হামলার কয়েক মাস পর, ১৮ই অগস্ট থেকে লস্কর-ই-তৈবা ভারী যন্ত্রপাতি ব্যবহার করে ধ্বংসস্তূপ সরানোর কাজ শুরু করে। গোয়েন্দা সংস্থাগুলোর হাতে আসা ভিডিও ফুটেজে দেখা গেছে, জঙ্গিরা এই ধ্বংসস্তূপ সরানোর কাজ তদারকি করছে। সেপ্টেম্বরের মধ্যে হলুদ রঙের উম্ম-উল-কুরা এবং লাল ভবনটি সম্পূর্ণরূপে ভেঙে গুঁড়িয়ে দেওয়া হয়। সূত্রের খবর, ভয়াবহ বন্যার কবলে পড়েছিল পাকিস্তানের বিস্তীর্ণ অংশ। ক্ষতিগ্রস্তদের আর্থিক সাহায্য করা হয় পাকিস্তান সরকারের তরফে। আর সেই টাকাই গুঁড়িয়ে যাওয়া জঙ্গিঘাঁটিগুলি পুনর্নির্মাণের কাজে ব্যবহৃত হচ্ছে।

অন্য খবর দেখুন